af en en fr en nl da en pt en af fr af hu nl ru pl en it fi nl fr en en nl af en nl nl nl en it es pl de fr de de en en en af nds en en en en af af af nl af nl af af af af af af af af en af sv nl ne en nl nl af af af af af af af af nl af en nl nl nl nl nl nl de nl af nl af nl en en nb pt en es es nl af en en en
Galop na ’n gelukkiger kind! - BELLA Tydskrif SA
Churchill het gesê: “There’s something about the outside of a horse, that’s good for the inside of man.”
Die helende uitwerking van perde op mense is verseker nie ’n nuwe verskynsel nie. Hippokrates het al die waarde van perde in die herstelproses van die mens (liggaamlik en sielkundig) besef en aanbeveel dat gewonde soldate op perde gesit moet word om gouer gesond te word. In Amerika is Equine Facilitated Learning Therapy (EFL) baie gewild en daar word baanbrekerswerk op die gebied gedoen.
Franklin Levinson, wat die EFL in Amerika bekendgestel het sê op sy webblad: “Perdeterapie leer die kind meer van homself, van ander en hoe om oor die weg te kom in ’n groter wêreld propvol uitdagings.”
Perde het ’n kalmerende invloed op mense en help ons om op positiewe ervarings te fokus. Dit is klinies bewys dat die mens se breingolwe verander wanneer hy net naby perde kom.
Elna Wahl, eienaar van Mooikrans Opvoedkundige Sentrum, naby Amersfoort, gebruik haar 50 perde in verskeie programme. Perdgefasiliteerde psigoterapie word met die medewerking van verskeie sielkundiges op Mooikrans aangebied. Veral kinders wat nie goed in die spreekkamer situasie reageer nie, vind aanklank by die perd.
Elna sê: “Omdat die perd se gedrag feitlik altyd ’n spieëlbeeld van sy ruiter is, is dit moontlik om vinniger, maar ook betroubare evaluering te kan doen.”
Volgens Elna is dit noodsaaklik dat die psigoterapeut sy/haar perde baie goed moet ken. Elna noem van die grootste voordele om met perde te werk:
’n Mens vergeet jou eie sorge wanneer jy jou perd versorg, want perde het baie aandag nodig.
Perde daag ’n mens uit om jou diepste vrese te oorkom, want hulle is groot en sterk.
Kinders leer om te onderhandel, probleme op te los en te kommunikeer; hul bou ’n verhouding met die perd.
Sodra ’n kind leer hoe om ’n perd te hanteer, word hy die perd se leier. Dit laat ’n kind in beheer voel en gee sy selfvertroue ’n hupstoot.
Doeltreffende kommunikasie met ’n perd verg geduld, begrip, aandag, konsekwentheid en vergewinsgesindheid – eienskappe wat enige jongmens in die toekoms sal benodig.
Mooikrans Equus bied opvoedkundige en ander programme aan met die klem op persoonlikheidsontwikkeling en leierskap. Daar is ’n reeks kursusse oor alle aspekte van die natuurlike ruiterkuns en ook verskeie kursusse oor ruitervaardigheid.
* Stuur ’n e-pos na elna@mooikrans.co.za
*Gaan na mooikrans.co.za vir foto’s, agtergrond, datums en pryse.
Geskryf deur: Helene Olivier
Bronne: Elna Wahl – Eienares en bestuurder van Mooikrans Equus, naturalhorsetraining.com
Deel dit op Twitter(Dit maak in 'n nuwe venster oop)
Deel dit op Facebook(Dit maak in 'n nuwe venster oop)
Deel dit op Google+(Dit maak in 'n nuwe venster oop)
Die Top 5 Speelgoed Trends vir Kersfees
Sit gerus die slimfone neer en bêre die videospeletjies, want die jaar kraai SEL -…
Kies die regte kleuterskool
Gedurende die jaar ontwikkel ’n kind se selfbeeld ten opsigte van skoolaktiwiteite. Dit is die…
5 wenke om jou kind se sosiale selfvertroue te verbeter!
Jou kleuter babbel land en sand by die huis, maar die oomblik as daar baie…
Ons held wat skobbejak speel
Ag tog, my kar is alweer leeg!
Slaapkamersake: Privaat of publiek?
Die A-Z van (bikini) waks
Hoe compatible is jy en jou seksmaat?
Regte troue: Black Tie
previous post: #BELLAInspo: Stylvolle Kinders
next post: 5 Wenke om baba se vel die winter te beskerm
BELLA is 'n gelisensieerde produk van Neo Publishing (Pty) Ltd en deel van die Neo Africa groep.
Copyright © 2019 Neo Publishing All Rights Reserved.